alexandrainst/scandi-wiki huggingface dataset:
East Loch Tarbert i Argyll

Sjå òg East Loch Tarbert ved Harris

East Loch Tarbert er ein liten sea loch eller fjord på austsida av Kintyrehalvøya i Skottland. Han er ein del av den mykje større Loch Fyne. Landsbyen Tarbert ligg ved fjorden. Eit smalt, 1,5 km breitt eid skil fjorden frå West Loch Tarbert.

Denne lune fjorden har vore ein viktig landgangsplass for sildefiskarar frå så langt tilbake som minst 836 då han vart nemnd i Annals of Ulster.

I følgje Heimskringla til Snorre Sturlason fekk kong Magnus Berrføtt vikingskipet sitt drege over eidet under kampen om å erobre Hebridane. Han gjorden ein avtale med kong Malcolm III av Skottland om at han kunne ta alt landet på vestkysten som han kunne segle rundt. Magnus meinte at Kintyre hadde betre land enn det meste av Hebridane og gav derfor ordre om å dra skipet hans over eidet slik at han kunne gjere krav på halvøya. Kintyre vart slik under norsk styre dei neste 10-15 åra.

Meir enn to hundre år seinare gjorde Robert Bruce det same under den skotske sjølvstendekrigen for å imponere klanhøvdingane i Argyll. Han nytta trestammer til å rulle skipet sitt over.

På 1700-talet noterte Thomas Pennant at havgåande fartøy på opp til 10 tonn vart drege over eidet for å unngå det farlege og stormfulle farvatnet rundt Mull of Kintyre. James Watt meinte det skulle vere mogeleg å byggje ein kanal over eidet, men tida gjekk og då Crinankanalen stod ferdig i 1801 var ikkje kanalen over eidet lenger naudsynt.

Kjelder 
Denne artikkelen bygger på «East Loch Tarbert, Argyll» frå ,  den 14. januar 2010. 
 oppgav desse kjeldene: 
Murray, W.H. (1977) The Companion Guide to the West Highlands of Scotland. London. Collins.
Hollander, Lee M. (ed. & tr.) (1964) Heimskringla: History of the Kings of Norway. Austin: University of Texas Press.
 

Fjordar i Skottland
Geografi i Argyll and Bute
Krossmesse om våren

Krossmesse om våren,  latin inventio crucis,  er ein merkedag 3. mai.  Primstavmerket er ein stor kross.

Opphavleg var dagen feira til minne om dagen i år 324 då den heilage Helena etter tradisjonen fann Jesu kross i Jerusalem.   I norsk tradisjon var krossmesse lenge nytta i folkeleg tidsrekning. Mange stader rekna ein buskapen som framfødd ved krossmesse, i dei  tidlegaste stroka var krossmesse første sådagen.  Alle gjerde og grinder skulle vere oppsette til krossmesse.

Kjelder
Kjell Bondevik (1957) i Norsk Allkunnebok
Norsk historisk leksikon

Sjå òg
Krossmesse om hausten

Kristne høgtider
mai
primstaven
Krossmesse om hausten

Krossmesse om hausten, latin exaltatio crucis, er ein kristen merkjedag 14. september. Primstavteiknet er ein stor kross.  

Opphavleg var dagen feira til minne om at  Jesu kross i år 629 vart vunne attende frå persarane og attreist på Golgata. I norsk tradisjon var krossmesse lenge nytta i folkeleg tidsrekning.  Til denne dagen skulle haustonna vere ferdig,  feet skulle vere tekne heim frå setra,  gjerde kunne takast ned og grindar kunne opnast. 

Opphøginga av krossen er ei av dei tolv store høgtidene i den ortodokse kyrkja.

Sjå òg
Krossmesse om våren

Kjelder
Kjell Bondevik (1957) i Norsk Allkunnebok
Norsk historisk leksikon

Kristne høgtider
september
primstaven
Tettstaden Andebu

Andebu er ein tettstad i Sandefjord kommune i Vestfold og Telemark med . Det var administrasjonssenter i den tidlegare Andebu kommune. 


Sjå òg 
 Tettstader i Vestfold

Kjelder 

 SSB: «Tettsteder og sentrumssoner. 1. januar 2005. Vestfold»

Bakgrunnsstoff 
 Vêrvarsel for Andebu , yr.no

Busetnader i Sandefjord
Tettstader i Vestfold og Telemark
Andebu
Tettstaden Hof

Hof er ein tettstad i Holmestrand kommune i Vestfold og Telemark. Tettstaden var administrasjonssenteret i den tidlegare kommunen Hof og har .

I Hof står Hof kyrkje, ei mellomalderkyrkje i stein. På kyrkjegarden står det eit freda eiketre.

Kjelder 
 

Hof
Tettstader i Vestfold og Telemark
Busetnader i Holmestrand
Holmestrand

Holmestrand er ein by, ein tettstad og administrasjonssenter i Holmestrand kommune i Vestfold og Telemark med .


Sjå òg 
 Tettstader i Vestfold

Kjelder 

 SSB: «Tettsteder og sentrumssoner. 1. januar 2005. Vestfold»

Bakgrunnsstoff 
 Vêrvarsel for Holmestrand , yr.no

Busetnader i Holmestrand
Byar i Vestfold og Telemark
Kommunesenter i Vestfold og Telemark
Tettstader i Vestfold og Telemark
Horten

Horten er ein by og administrasjonssenter i Horten kommune i Vestfold og Telemark med . Horten blei ladestad i 1858 og kjøpstad i 1907. Byen har marine tradisjonar. I 1818 vart hovudbasen til Den norske marinen lagt til Horten, men vart flytta til Bergen i 1961. Sjøkrigsskulen vart lagt til Horten i 1864.

Det er ferjesamband mellom Horten og Moss.

Kultur
I byen ligg mellom anna Preus museum.

Sjå òg 
 Tettstader i Vestfold

Kjelder 
 SSB: «Tettsteder og sentrumssoner. 1. januar 2005. Vestfold»

Bakgrunnsstoff 
 Vêrvarsel for Horten , yr.no

Horten kommune
Byar i Vestfold og Telemark
Larvik

Larvik er ein by og administrasjonssenteret i Larvik kommune i Vestfold og Telemark med . Byen har gode hamneforhold og er ei av dei største hamnene i Vestfold, med bilferjesamband til Hirtshals i Danmark. Vestfoldbanen går gjennom byen og E 18 passerer som motorvei nord for sentrum.

Historie 
Larvik er ein gamal strandstad og fekk kjøpstadsrettar i 1671 da Ulrik Frederik Gyldenløve kjøpte godset Fritsø og vart greve av Laurvig, eit eldre namn på Larvik. Byen levde av trelasthandel, båtbygging og sjøfart, og av Fritsø jernverk, som vart drive inntil 1868. Hamneutbygging og jernbanesamband i 1880-åra til Oslo og Skien verka stimulerande på næringslivet i byen. Etter ein stagnasjonsperiode fekk byen ein ny og allsidig industrivekst frå 1930-åra.

Den eldste bygningsmassen i Larvik ligg ved Tollerodden. Her står Larvik kyrkje frå 1677, Laurvigs Hospital frå 1762 (freda i 1923), og den gamle tollboden frå 1712 (freda 1923, nå sjøfartsmuseum). I nærleiken ligg Herregården, ein vakker trebygning i barokkstil som var disponert i 1674 som Gyldenløves residens og hovudsete for Laurvig grevskap (freda i 1923). Tollerodden, Herregården og høgdedraget innanfor dannar eit skilje mellom den sentrale delen av byen i vest med vanleg trafikkhamn, jernbanestasjon, offentlege bygningar og forretningsstrøk, og Torstrand og Vestre Halsen i aust med industrihamn og industristrøk på dei flate sandslettene ved Lågen. Bydelen Langestrand vest for Farriselva har nær tilknyting til den eldste industrien i byen, Fritzøe Verk. På odden ved elveutløpet er det bygd eit nytt, moderne bustadkompleks, Fritzøe Brygge.

Larvik Museum har samlingar frå grevetida og frå sjøfarts- og industrihistoria til byen.

Sjå òg 
 Tettstader i Vestfold

Kjelder 

Byar i Vestfold og Telemark
Busetnader i Larvik
Tettstader i Vestfold og Telemark
Kommunesenter i Vestfold og Telemark
Re

Re kan vera:
Re kommune i Vestfold
Re i Gloppen, ein tettstad i Sogn og Fjordane
Det kjemiske symbolet til Rhenium
Re i matematikk er den reelle delen av eit komplekst tal
.re er domenelandskoden til Réunion

Tobokstavsord
Sandefjord

Sandefjord er ein by og administrasjonssenteret i Sandefjord kommune i Vestfold og Telemark med . Bysenteret ligg inst i Sandefjordsfjorden og byen strekker seg sørover på begge sider av fjorden. Over ni tidelar av folkemengda i kommunen bur i byen. Noko av busetnaden her kryssar kommunegrensa til Larvik kommune.

Vestfoldbanen går gjennom bysenteret, og E 18 kryssar kommunen 3 kilometer nordvest for bykjernen. Fylkesveg 303 fører langs kysten til Tønsberg og Larvik, medan Fylkesveg 305 fører frå bysenteret til E 18 og vidare nordover til Andebu. I nordaust ligg Sandefjord lufthamn, Torp. Byen har ferjesamband med Strömstad i Sverige. Lokalavisa er Sandefjords blad, som kjem ut dagleg.

Historikk 
Sandefjord er ei gammal hamn og var ladestad allereie i 1680. Byen blei ein anerkjent kur- og badestad etter at det i 1837 blei funne svovelhaldig vatn og gytje. I 1845 fekk byen kjøpstadsrettar, men var alt frå 1837 bykommune. Sjøfart og kvalfangst blei dei viktigaste næringsvegane for byen. Etter at kvalen på Finnmarkskysten blei freda i 1904, blei det satsa på kvalfangst i havområda ved Antarktis, og Sandefjord blei den førande kvalfangstbyen fram til norsk kvalfangst i Antarktis tok slutt i 1960-åra.

Ei moderne regulering av bysenteret blei gjennomført etter ein bybrann i 1900, da kyrkje, skole og 55 hus brann ned. Frå den tid stammar sentrumsreguleringa med aksen frå jernbanestasjonen til kvalfangstmonumentet i Badeparken langs den indre hamna i byen. I Badeparken låg det tidlegare kurbadet. Her ligg Hvalfangstens hus og Rica Park Hotel, med småbåthamna utanfor.

Kultur 
Sandefjord rådhus, med mellom anna teater-, kino- og konsertsal, er frå 1975. På austsida av Sandefjordsfjorden ligg byhamna og eit større industriområde, der mellom anna Framnæs Mek. Værksted låg (lagt ned i 1987). Her blei skoleskipet Christian Radich bygd. Sandefjord har vidare Hvalfangstmuseet, bymuseum og sjøfartsmuseum. Både bymuseet og sjøfartsmuseet held til i freda bygg frå høvesvis slutten av 1700-talet og 1830. 

Ved museumsbrygga ligg Gaia, ein kopi av Gokstadskipet. Sandefjord kyrkje er ein langkyrkje i tegl frå 1903, teikna av Carl Michalsen med altertavle av Dagfin Werenskiold (1963).

Sjå òg 
 Tettstader i Vestfold

Kjelder 

Sandefjord kommune
Byar i Vestfold og Telemark
Tettstader i Vestfold og Telemark
Kommunesenter i Vestfold og Telemark
Tettstaden Stokke

Stokke er ein tettstad i Sandefjord kommune i Vestfold og Telemark fylke med . Han var administrasjonssenter i den tidlegare Stokke kommune.

Tettstaden har fleire forretningar og kontor, i tillegg til noko industri. Her ligg dei gamle lokala til Stokke rådhus, i tillegg til skolane Bokemoa skole og Stokke ungdomsskole. Stokke stasjon er ein lokal jarnbanestasjon og blei opna i 1881 da Vestfoldbanen stod ferdig.


Bilde

Sjå òg 
 Tettstader i Vestfold

Kjelder 

 SSB: «Tettsteder og sentrumssoner. 1. januar 2005. Vestfold»

Busetnader i Sandefjord
Tettstader i Vestfold og Telemark
Stokke
Svelvik

Svelvik er ein liten by og tettstad i Drammen kommune i Viken fylke med . Svelvik fekk bystatus i 1996. 

Fram til 2020 var staden administrasjonssenter i tidlegare Svelvik kommune i Vestfold. 


Sjå òg 
 Tettstader i Vestfold

Kjelder 
 SSB: «Tettsteder og sentrumssoner. 1. januar 2005. Vestfold»

Bakgrunnsstoff 
Vêrvarsel for Svelvik , yr.no

Drammen kommune
Byar i Viken
Tettstader i Viken
Tettstaden Tjøme

Tjøme  er ein tettstad i Færder kommune i Vestfold og Telemark med .

Fram til 1. januar 2018 var tettstaden administrasjonssenter i den tidlegare kommunen Tjøme.


Sjå òg 
 Tettstader i Vestfold

Kjelder 

 SSB: «Tettsteder og sentrumssoner. 1. januar 2005. Vestfold»

Geografi i Færder
Tjøme
Tettstader i Vestfold og Telemark
Sande kommune

To kommunar i Noreg heiter Sande:

 Sande på Sunnmøre (i Møre og Romsdal fylke).
 Sande i Vestfold fylke.

Sjå òg 
 Sande
 Sand
 Sand (fleirtyding)
Loch Eil

Loch Eil (skotsk-gælisk Loch Iall) er ein sea loch eller fjord i Lochaber i Skottland og ein sidefjord til Loch Linnhe nær byen Fort William.

Loch Eil Outward Bound jernbanestasjon og Locheilside jernbanestasjon ligg begge på nordsida av fjorden.

Kjelder
Denne artikkelen bygger på «Loch Eil» frå ,  den 15. januar 2010.  
 

Eil
Loch Eriboll

Loch Eriboll (skotsk-gælisk Euraboil) er ein 16 km lang sea loch eller fjord på nordkysten av Skottland. Han har i mange hundreår vorte nytta som ein trygg ankringsplass under uvêr nær Cape Wrath og Pentland Firth. Han er kalla opp etter landsbyen Eriboll på austsida. Det er gjort funn frå bronsealderen i område, mellom anna i åsane på vestsida. 

Ein liten gjødningskalk-industri utvikla seg her på 1800-talet fram til den andre verdskrigen. Portnancon på vestsida av fjorden var staden der mannskapet på HMS «Hood» oppheldt seg før slaget ved Danmarksundet og det finst steinar her som stavar namnet på krigsskipa i åssida over grenda Laid. Den største øya i fjorden, Eilean Choraidh, vart nytta som etterlikning av det tyske slagskipet «Tirpitz» som bombemål av Royal Air Force. 

Rundt fjorden ligg dei små landsabyane Eriboll, Heilam, Polla, Portnancon og Rispond

Eilean Hoan ligg nord i fjorden og det ligg fleire små øyar i nærleiken, som A' Ghoil-sgeir, An Cruachan, An Dubh-sgeir, Eilean Clùimhrig og  Pocan Smoo. I dag er området stort sett aude landskap og eit av dei tynnast folkesette områda i Storbritannia.

Kjelder 

Denne artikkelen bygger på «Loch Eriboll» frå ,  den 15. januar 2010. 
 oppgav desse kjeldene:

Bakgrunnsstoff
Panoramabilete av Loch Eriboll  (QuickTime)

Fjordar i  Skottland
Geografi i Highland
Loch Etive

Loch Etive (skotsk-gælisk Loch Eite) er ein 31,4 km lang  sea loch eller fjord i Argyll and Bute i Skottland. Han munnar ut i havet ved Connel, 5 km nord for Oban. Fjorden er 1,2 til 1,6 km brei. 

Namnet Etive trur ein tyder «den vesle stygge» frå den gæliske gudinna som er knytt til fjordne. Fjorden går austover eit stykke før han svingar nordover. Vegen og jernbanen til Oban går langs sørsida av fjorden. Fjorden har ein smal munning, noko som fører til kraftige tidvasstraumar her, kalla Lora-falla. Delar av nordsida har vorte erklært eit særskild verneområde, særleg på grunn av den gamle vintereikskogen. Det finst ein liten selkoloni i Loch Etive på om lag 20 individ. 

Like utfor munningen av fjorden ligg Dunstaffnage Castle.  Dette var skansen til Kongedømet Dál Riata fram til 800-talet og kanskje senteret i kongedømet på denne tida. Ein trur at Lagnadssteinen vart halde her før han vart flytta til Scone Palace. Dei noverande ruinane er frå 1275. 

Connel Bridge, ei imponerande utkragerbru ved Lora-falla, har ei interessant historie. Ho vart bygd i 1903 for Connel-Ballachulish-jernbanen. Ein skinnebuss frakta fotgjengarar over brua frå 1909 til 1914, då brua vart ombygd for jernbane og veg. Etter at banen vart lagt ned i 1966 har brua berre vorte nytta til biltrafikk. 

I Ardchattan på nordsida av fjorden ligg ruinane av St. Modan-klosteret, grunnlagd på 1200-talet for cisterciensarmunkar frå Valliscaulium-ordenen.

Bakgrunnsstoff 
 Fishing-Argyll 
 Informasjonsside om Lora-falla

Kjelder
Denne artikkelen bygger på «Loch Etive» frå ,  den 15. januar 2010.  
 

Fjordar i Skottland
Geografi i Argyll and Bute
Loch Ewe

Loch Ewe (skotsk-gælisk Loch Iùbh) er ein sea loch eller ein fjord på vestkysten av Ross and Cromarty i Highland i Skottland. Området er tradisjonelt busett av gàidhlig-talkande folk.. Ein av desse er Aultbea. Elva Ewe munnar ut i Loch Ewe

Historie
På grunn av det kuperte og utilgjengelege terrenget som fjorden strekkjer seg innover i, har Loch Ewe alltid vore ein møtestad for sjøfartshandel. Om lag 1610 vart området i botn av Loch Ewe, i dag Poolewe, urbanisert rundt ein jernomn som nytta trekol som brensel. Engelske jernmakarar fann det lettare å frakte malmen til Poolewe for omsmelting enn å frakte trekol til England og drive omnane der.

I 1911 vart eit 23 meter høgt fyr bygd på eit nes mellom Gairloch og Poolewe.

Kjelder 
Denne artikkelen bygger på «Loch Ewe» frå ,  den 15. januar 2010. 
 oppgav desse kjeldene: 
Skottland Fishery Reserves Services: Loch Ewe Ecosystem Monitoring 
A Bathymetrical Survey of the Fresh-Water Lochs of Skottland, 1897-1909, s. 210

Bakgrunnsstoff
 Poolewe-Little Gruinard-turen
 Rèidio dà Locha

Ewe
Loch Fleet

Loch Fleet (skotsk-gælisk Loch Fleòid) er ein sea loch eller ein fjord på austkysten av Skottland, mellom Golspie og Dornoch. Han er ein del av estuaret til elva Fleet, ei lita elv som spring ut i åsane aust for Lairg.

Geografi og geologi
Loch Fleet er ein grunn fjord med sandbankar og omfattande sandflater, mudderflater, marskland og sanddyner.

Plante- og dyreliv
I 1997 vart Dornoch Firth og Loch Fleet særskilde verneområde (SPA) opperetta for å verne om dyrelivet her. Området dekkjer Loch Fleet, Dornoch Firth, Morrich More, Mound Alderwoods og Tarbat Ness. Joint Nature Conservation Committee skildrar området som «eit av dei beste døma i Nordvest-Europa på eit stort estuar som ikkje er påverka av industriell utvikling».

Av fuglar som finst her finn ein fiskeørn, som hekkar her og dei overvintrande lappspove, grågås, brunnakke, spove, strandsnipe, tjeld  og krikkand.

I botn av fjorden finn ein svarorskog.

Historie
Ruinane av Skelbo Castle ligg på sørsida av fjorden. 

Slaget ved Littleferry vart utkjempa dagen før slaget ved Culloden i 1746. Sutherland-militsen kom ned frå åsane oppfor Golspie og gjekk til åtak på rundt 500 mann leia av jarlen av Cromarty. Cromarty vart omringa på Littleferryhalvøya på nordaustsida av fjorden og anten drepne, fanga eller drukna i fjorden.

Bakgrunnsstoff 
 Bilete av Loch Fleet

Kjelder
Denne artikkelen bygger på «Loch Fleet» frå ,  den 15. januar 2010. 
 oppgav desse kjeldene:

Fjordar i Skottland
Ramsarstader i Skottland
Site of Special Scientific Interest i Skottland
Loch Fyne

Loch Fyne (skotsk-gælisk Loch Fìnn, tyder «Vinfjorden», sjølv om det aldri har eksistert vindruer her) er ein sea loch eller fjord på vestkysten  av Argyll and Bute i Skottland.  Han strekkjer seg 65 km innover frå Sound of Bute, og er dermed den lengste sea loch i landet. Han er knytt til Sound of Jura via Crinan-kanalen.

Loch Fyne er kjend for østersfiske og har gjeve namn til den lokale Loch Fyne Oysters. Han er òg kjend for sildefiske, særleg ved hjelp av drivgarn. På midten av 1800-talet var Loch Fyne i sentrum for ein kamp mellom dei tradisjonelle drivgarnfiskarane og dei nye trålarfiskarane, som dukka opp rundt Tarbert og Campbelltown i 1833.

Loch Fyne er ein populær stad for dykking og fiske. Han er òg ein populær turistdestinasjon med attraksjonar som Inveraray Castle og dei nærliggande ruinane av Castle MacEwan og Castle Lachlan.

Landsbyen Portavadie ligg på austsida av fjorden. 

Det finst delfin, sel og oter i fjorden, og sommaren er det mogeleg å sjå brugder. 

Over ein halv million soldatar vart trena i landgang frå amfibievogner ved Loch Fyne i tida før D-dagen.

Nord for fjorden ligg fjella Arrochar Alps, Beinn Bhuidhe, Glen Shira, Glen Fyne, Glen Croe, Arrochar, Tyndrum og Loch Lomond ligg i nærleiken.

Galleri

Kjelder 

Denne artikkelen bygger på «Loch Fyne» frå ,  den 15. januar 2010. 
 oppgav desse kjeldene:

Bakgrunnsstoff
 Lochfyne.info - offisiell nettstad.
 Bilete av Castle MacEwan og Loch Fyne 
 Fjorden sett frå sørsida av borga 

Fjordar i Skottland
Geografi i Argyll and Bute
Gair Loch

Sjå òg Gare Loch

Loch Gairloch er ein sea loch eller ein fjord på nordveskysten av Skottland. Han er rundt 10 km lang og 800 m brei og ein av fjordarmane i Little Minch.  Vegane B8021 og B8056 går på kvar si side av fjorden mellom landsbyane Gairloch, Charlestown, Kerrysdale, Shieldaig, Badachro og  Port Henderson. Longa Island ligg i ved inngangen til fjorden.

Bakgrunnsstoff
 Undiscovered Scotland om Gairloch-området
 Bilete av Loch Gairloch

Kjelder
Denne artikkelen bygger på «Gair Loch» frå ,  den 15. januar 2010.  
 

Gairloch
Gairloch
Gare Loch

Gare Loch eller Gareloch (skotsk-gælisk An Gearr Loch) er ein sea loch eller fjord i Argyll and Bute i Skottland.

Fjorden strekkjer seg 10 km nordover frå Firth of Clyde og har ei breidde på 1,5 km. Fjorden går gjennom eit smalt område kalla Rhu. Landsbyen Rosneath ligg på vestsida like nord for Rosneath Point og har gjeve namn til Rosneathhalvøya som skil Gare Loch frå Loch Long lenger vest. Området ligg i det tidlegare grevskapet Dunbartonshire.

Byen Helensburgh ligg på austsida av fjorden. Lenger nord på austsida ligg Faslane marinebase, basen til den britiske atomubåten Trident. Fjorden var òg ein stor marinebase under den andre verdskrigen og vart nytta som ankringsplass for skip i opplag i 1950-åra. Eit skipsopphoggerverft låg her fram til 1980-åra og er i dag ein del av marinebasen.

Bakgrunnsstoff
Kart over Gherr Loch (Gair Loch), om lag  1600 , National Library of Scotland

Kjelder
Denne artikkelen bygger på «Gare Loch» frå ,  den 15. januar 2010.  
 

Fjordar i Skottland
Geografi i Argyll and Bute
Loch Gilp

Loch Gilp (skotsk-gælisk Loch Gilb) er ein liten fjordarm av Loch Fyne som har gjeve namn til Lochgilphead. Crinan-kanelen går frå fjorden til Crinan.

Kjelder
Denne artikkelen bygger på «Loch Gilp» frå ,  den 15. januar 2010.  
 

Fjordar i Skottland
Geografi i Argyll and Bute
Loch Goil

Loch Goil (skotsk-gælisk Loch Goill) er ein liten sea locheller fjord i Skottland.

Han er ein fjordarm av Loch Long. Landsbyen Lochgoilhead ligg i botn av fjorden. 

Han ligg i Loch Lomond & Trossachs nasjonalpark.

Bakgrunnsstoff
Kart med Loch Goyll (Loch Goil), om lag 1600 , National Library of Scotland

Kjelder
Denne artikkelen bygger på «Loch Goil» frå ,  den 15. januar 2010.  
 

Goil
Loch Gruinart

Loch Gruinart er ein sea loch eller ein fjord på nordkysten av øya Islay i Skottland. Inst i fjorden ligg Gruinart Flats, som er eit naturreservat. Det er ein viktig overvintringsstad for kvitkinngås. Ardnave Point er eit nes nær munningen av fjorden nordvest på Islay.

Slaget ved Tráigh Gruineart vart ukjempa på stranda ved sørenden va fjroden den 5. august 1598 mellom ein styrke frå Mull leia av Sir Lachlan Mor MacLean av Duart og Islay-menn leia av James MacDonald, son til Angus MacDonald av Dunyvaig og the Glens, der Maclean-familien slo og tok livet av alle, inkludert Sir Lachlan, bortsett frå ein som overlevde ved å symje til Nave Island.

Bakgrunnsstoff

Kjelder
Denne artikkelen bygger på «Loch Gruinart» frå ,  den 15. januar 2010.  
 

Islay
Gruinart
Fuglereservat i Skottland
Holy Loch

Holy Loch (skotsk-gælisk An Loch Sianta/Seunta) er ein sea loch eller ein fjord i Argyll and Bute i Skottland. Han er ein fjordarm på austsida av Firth of Clyde. Han er om lag 1,5 km brei og 5 km lang. Byen Dunoon på Cowalhalvøya ligg ved Clyde like sør for Holy Loch. Ein trur at namnet Holy Loch kjem frå 500-talet då St. Munn gjekk i land der etter å ha reist frå Irland.

Under den andre verdskrigen vart fjorden nytta av Royal Navy som ubåtbase, og her vart utført mange testar og øvingar med ubåtane. Mellom 1961 og 1992 hadde den amerikanske marinen ein ubåtbase her.

Bakgrunnsstoff
Holy Loch Marina
Benmore botaniske hage 
Informasjon om Holy Loch
USS Hunley (AS-31) i Holy Loch

Kjelder 
Denne artikkelen bygger på «Holy Loch» frå ,  den 15. januar 2010.  
 

Fjordar i Skottland
Geografi i Argyll and Bute
Loch Hourn

Loch Hourn (skotsk-gælisk Loch Shubhairne) er ein sea loch eller ein fjord nordvest i Skottland 22 km innover frå Sound of Sleat. Han er kanskje den fjorden i Skottland som liknar mest på dei norske fjordane. 

Skip kan segle heilt inn til Barisdale Bay og småbåtar til botn av fjorden ved Kinloch Hourn, men kor langt inn ein kjem er avhengig av tidvatnet. 

Bortsett frå eit par einslege hytter er den einaste busetnaden Arnisdale med kring 30 innbyggjarar. Det er ikkje veg langs fjorden.

Kjelder
Denne artikkelen bygger på «Loch Hourn» frå ,  den 15. januar 2010.  
 

Hourn
Loch Indaal

Loch Indaal (eller Lochindaal) er ein sea loch eller ein fjord på øya Islay, den sørlegaste av Hebridane utanfor vestkysten av Skottland. I lag med Loch Gruinart i nord vart han danna av Loch Gruinart-forkastinga, som er ei forgreining av Great Glen-forkastinga.

Langs nordvestsida ligg landsbyane Bruichladdich og Port Charlotte. På nordaustsida ligg den vesle landsbyen Bridgend og på søraustsida hovudbyen på øya, Bowmore.

Lysa frå dei tre landsbyane langs dei tre sidene av fjorden inspirerte til den kjende folkevisa «The Lights of Lochindaal» av Iain Simpson.

Sør for Bowmore ligg ei 9 km lang sandstrand til Kintra. Denne stranda, kjend som Big Strand, er ei populær badestrand. Stranda ligg i eit område av fjorden kalla Laggan Bay.

Galleri

Kjelder 
Denne artikkelen bygger på «Loch Indaal» frå ,  den 15. januar 2010. 
 oppgav desse kjeldene:

Islay
Indaal